《祝英台近 九月一日寿俞德载》
宋代·陈亮

嫩寒天，金气雨，搅断一秋事。仝样霏微，还作小晴意。

世间万宝都成，些儿无欠，只待与、黄花为地。

好招致。对此郁郁葱葱，新篘未成醉。翻手为云，造物等儿戏。

也知富贵来时，一班呈露，便做出、人中祥瑞。

作者简介：陈亮（1143—1194）原名汝能，后改名陈亮，字同甫，号龙川，婺州永康（今属浙江）人。婺州以解头荐，因上《中兴五论》，奏入不报。孝宗淳熙五年，诣阙上书论国事。后曾两次被诬入狱。绍熙四年光宗策进士第一，状元。授签书建康府判官公事，未行而卒，谥号文毅。所作政论气势纵横，词作豪放，有《龙川文集》《龙川词》，宋史有传。